Bestilte en iPhone 4S i TDC's Web-Shop. Modtog straks efter endt betaling en EMAIL-kvittering med ordrenummer ES292910 og ordredato 18.03.2014. Levering med Post Danmark. Der går 1-3 hverdage. Det blev bekræftet at jeg havde bestilt 1 ekstra Kombi sim-kort. Valgt Mobilpakke 4t/1GB samt Nummerportering (fra TELMORE). Den følgende dag 19.03.2014 var der Mail fra Telmore at mit nummer var flyttet og dermed stod jeg uden et fungerende Sim-kort. 
"Som vi skrev i vores tidligere mail, så er vi meget kede af, at du har valgt at flytte dit nummer fra os. Vi håber, at du vil overveje at komme tilbage til TELMORE, hvis du igen får brug for at billigt mobilabonnement eller et abonnement på Mobilt Bredbånd." Således sluttede Mail'en fra Telmore der som bekendt er en del af TDC, så det bliver nok ikke der jeg "kommer tilbage".
Da jeg mandag 26.03.2014 ikke havde modtaget E-Mail med endelig ordrebekræftelse ringede jeg til TDC på tlf. 70703030. Efter flere omstillinger og lang tids venten kom jeg i forbindelse med en medarbejder der "ville undersøge sagen" men mente at TDC's system havde været "nede" omkring den 18.03.14. Efter 15-20 minutters ventetid og megen skrækkelig musik, blev forbindelsen pludselig afbrudt. Et fornyet opkald, adskillige omstillinger og megen ventetid kom jeg i forbindelse med en kvindelig medarbejder, der straks kunne oplyse mig om et Forsendelsesnummer og anbefalede at søge på Post Danmark Track & Trace. Her kunne jeg se at 18.03.2014 kl. 1942 var der en "Elektronisk oplysning om forsendelsen er modtaget". Min adresse var anført korrekt bortset fra husnummeret der manglende. Der er ca. 200 boliger i mit kvarter, så afsted til det lokale postkontor der i deres system (GTT Track & Trace) kunne se, at forsendelsen aldrig var blevet indleveret til Post Danmark.
I Email-kvitteringen af 18.03.2014 stod der at jeg ville "modtage ordrebekræftelse og SIM-kort særskilt". Efter nyt opkald og flere omstillinger og laaaang ventetid fik jeg det råd at opsøge en TDC butik. "De vil sikkert kunne hjælpe jer, for vi kan kun beklage og undskylde...". Nærmeste TDC butik  for mig er ca. 30 km herfra i Rosengårdscentret i Odense. Her kunne en særdeles serviceminded medarbejder straks forstå vores problem, og i løbet af et øjeblik fik hun oprettet et Sim-kort, så jeg igen kunne bruge min gamle og i øvrigt velfungerende mobiltelefon. Den bestilte iPhone kunne hun imidlertid ikke hjælpe os med, og kunne oplyse at vi ikke var de eneste der havde problemer med manglende levering.
Med hjælp fra en anden Mobil udbyder valgte jeg at meddele TDC at jeg ville benytte mig af min 14 dages fortrydelsesret. Nu gik det rigtig godt. 26. eller 27. marts modtog jeg brev fra TDC at oprettelse af mobilnummer er anulleret. Ordrenummer er 147151142. Det indbetalte beløb på kr. 999,00 blev tilbageført til min kto. Onsdag den 26.03.2014 modtager jeg en pakke med 1 stk Kombi USIM On-Line & CSP.
I dag fredag den 28.03.14 er der besked om POST TIL AFHENTNING I DØGNPOSTEN. Det viser sig at være en større pakke med en mindre inden i, der kan rasle, formentlig en iPhone. Ud af Track & Trace ses at pakken er afsendt 26.03.14. Et nyt opkald på 70703030 bringer mig i forbindelse med vel nok den værste medarbejder jeg har talt med i denne forbindelse. Hans navn har jeg selvfølgelig noteret.. At jeg sidder med bekræftelse på skrift, at min bestilling er annulleret er han helt "kold overfor" og jeg kan bare for egen regning og risiko returnere pakken. Da jeg efterhånden er godt træt at hele serviceniveauet ved TDC, beder jeg om at få fremsendt en Returpost-Label. En sådan findes ikke hos TDC og når folk er så TÅBELIGE at modtage/afhente en pakke fra TDC så..... At hele miseren skyldes fejl fra TDC's side og at den ene medarbejder ikke ved hvad den anden foretager sig, var han helt "kold" overfor. 
Ærgerligt at jeg ikke inden jeg foretog bestilling hos TDC tog et kig på TRUSTPILOT. Så ville jeg nok have tænkt mig om en ekstra  gang  TDC A/S er placeret som nummer 237 af 238 selskaber i gruppen Mobil & Internet og placeret som nummer 39 af 39 i gruppen Mobil Privat. Jeg gad godt vide hvilket selskab der er nummer 238 ;-)